Foto:Getty images Xitoyning janubidagi Guychjou viloyatining Kayli shahri rahbariyati ikkinchi marotaba uylanayotganlar uchun to‘y banketini o‘tkazishni taqiqlab qo‘ydi.    Ta’kidlanishicha, endi yoshlar to‘y banketini o‘tkazish uchun avval mahalliy hukumat ular bungacha turmush qurmaganiga ishonch hosil qilishi uchun u bilan uni kelishib olishlari kerak bo‘ladi. Xuddi shunday qoida eslash marosimi o‘tkazish uchun ham taalluqlidir: uni o‘tkazish uchun tegishli idoralarda ruxsat beruvchi hujjatni olish zarur. Shuningdek, bir to‘y marosimi uchun bir nechta joydan foydalanish taqiqlanadi. Ta’kidlanishicha, Xitoy kommunistik partiyasi 2012 yildayoq korrupsiya, qog‘ozbozlik va o‘z boyligini ko‘z-ko‘z qilish holatlariga qarshi umummilliy kampaniyani boshlagan.